HOOLEKOGU KOOSOLEKU PROTOKOLL 1-8.3/6

Lindi 07.06.2021

Koosolek algas kell 19.00, lõppes kell 20.30

Koosolekut juhatas Annely Kingo

Protokollis Sülvi Kaljurand

* Koosolekust võtsid osa hoolekogu liikmed: Priit Annus, Annely Kingo, Sülvi Kaljurand, Kärt Jürgens, Deily Rang, Kaisa Tõniste, Merle Timmo, Katrin Kalda,
* Koosolekul osales: kooli direktor Ulla Orgusaar

Läbirääkimised päevakorra suhtes.

OTSUSTATI kinnitada järgmine päevakord:

1. Klassikomplektide koosseis 2021/2022.õa

1. Kuulati kooli direktori Ulla Orgusaare ülevaadet

Järgmisel õppeaastal tekib probleem seoses vähese laste arvuga 1. klassi tulijate seas. Kooliavalduse on täitnud 7 last ja sellest tulenevalt on olemas oht liitklassiks 2.klassiga. Liitklassi piirarvuks on 16 last. Numbreid vaadates annab riik raha 2 õpetaja palgaks. Nii et siis 4.klass, kes on II kooliaste, saab ühe palga, st ühe ametikoha ja I kooliaste, st 1.-3.klass saab teise õpetaja palgaraha ehk siis samuti ühe ametikoha. Sõnum siis see, et tuleks teha liitklass. Lisaks õpetajatele olen ka mina selle vastu, sest 1.klass, kes tuleb kooli, kes alles hakkab õppima ja aru saama, panna kokku liitklassi 2.klassiga, kes küll on juba 1 aasta käinud, aga siiski nad ei ole veel võimelised iseseisvalt tööd tegema. Eriti liitklassis, kus õpetaja pool aega on ühe klassiga ja pool aega teise klassiga. Eriti veel olukorras, kus 1.klassi tuleb 2 tõhustatud toe vajadusega last, kes on Rajaleidja poolt juba kinnitatud, kes vajavad veel täiesti eraldi õpetamist ja tulevases 2.klassis on samuti paar last, kes saavad küll ka logopeedilist abi, kuid vajavad väga individuaalset juhendamist. Seega 1 õpetaja peaks jõudma teha vajaduspõhiselt väga erinevate laste gruppidega tööd1. See ei ole võimalik. Seega tuleb leida võimalus, et 1. ja 2. klass jääks eraldi ja et 1.klass oleks alati eraldi klassikomplekt.

Priit Annus: Kuigi kõik lahendusvõimalused taanduvad rahale, siis siinses olukorras ei saa rahast lähtuda.

Kärt Jürgens: Kui tehakse liitklass, siis see on kooli eksisteerimise lõpu algus.

Daily Rang: See paneb lapsevanemaid mõtlema, et miks ma panen oma lapse siia kooli 1.klassi, kui ei ole eraldi 1.klassi.

Ulla Orgusaar : Rääkides veel numbritest, siis meie klassiõpetajad ei ole 1,0 ametikohaga tööl. On väike koormus, sest meil on kehalise kasvatuse õpetaja eraldi, kes annab tunde, mida saaks ka algklassi õpetaja ise teha. On ka muusikaõpetaja, aga tema tunde ei saa klassiõpetaja anda. Küll aga saaksid õpetajad omavahel ära jagada pikapäevarühma juhendamise. Küll aga see teeb päevad pikaks ja päris kurnavaks. Selle abil saaks siis hoida klassid eraldi, kui jääksid ära kehalise kasvatuse õpetaja ja pikapäevarühma juhendaja. Nagu ütles õp Kadri mõtlemapanevalt, et Lindi kooli õpetajad ohverdavad iseennast, et oleks lastevanematel ja külaelanikel hea. Tegelikult ka õpetaja ohverdab, sest käia tööl 0.8 ametikoha palga eest, kust lähevad veel maksud maha, kuigi tegelikult ei tee ju õpetaja vähem tööd, ta teeb terve koha töö, lihtsalt raha saab vähem. Siis nüüd see tähendaks, et saab tehtud töö hulga eest veel vähem raha. Mis motivatsioon üldse on õpetajatel käia tööl?

Praeguste arvude järgi tuleks koondada 1 õpetaja. 4.kl õpetaja Maret on õp Kaire asendaja. Kui õp Kaire tuleb tööle, peab tal koht olema. 1.kl õp Sülvi ja 4.kl õpetaja Kadri on mõlemad kvalifitseeritud ja pikaajaliselt tööl, õp Sülvi kauem kui õp Kadri.

Priit Annus: Linnavalitsusele tuleb selgitada, et meil on vaja leida lisaraha, et see aasta üle elada.

Ulla Orgusaar: Linnavalitsus arvab tulevased tõhustatud toe 2 last veel tuludesse, sest riik annab 1 tõhustatud toe lapse pealt 0,15, seega 0,30 tuleb juurde 1 abiõpetajale. Abiõpetajal ei ole nõutud kvalifikatsiooni, ta lihtsalt toetab last õpetaja antud juhendite järgi. Et seega jääb tugiõpetaja juurde 2 last ning tava 1. klassi 5 last.

Kui sügisest tuleb liitklass, siis jääb meil lapsi veel vähemaks ning kool hääbub.Tulevikunumbrid näitavad, et 1 klassikomplekt on puudu järgmisel ja ülejärgmisel õppeaastal. Siis saab täis see ring, mil meil 1.klassi ei tulnud. Lasteaias on 50 last, kust tuleb igal aastal 8 -10 last kooli.

Kärt Jürgens: Kui läheb ära kehalise kasvatuse õpetaja, kes on teinud ka huvijuhi tööd, siis jäävad ära kõik need põnevad ettevõtmised ja väljasõidud, sest õpetaja, kes teeb topeltkoormusega tööd ja lisaks veel juhendab pikapäevarühma, ei ole võimeline seda kõike planeerima.

Ulla Orgusaar: Riik annab 1 õpetajale täiskoha raha 15 lapse kohta. Meil on 26 last. Kui nüüd tuleks koondada 1 õpetaja, kes on pikaajaliselt tööl olnud, siis tuleb välja maksta väga suur koondamisraha. Parem maksaksime selle õpetaja palgaks ja hoiame klassid eraldi. Mõnest töötajast peame selleks paraku ikka loobuma.

OTSUSTATI:

* Lindi Lasteaed-Algkooli püsimajäämiseks peavad kõik klassikomplektid olema eraldi.

Annely Kingo Sülvi Kaljurand

koosoleku juhataja protokollija